CELEX: 62019TN0047
Language: fi
Date: 2019-01-23 00:00:00
Title: Asia T-47/19: Kanne 23.1.2019 – Dansk Erhverv v. komissio

18.3.2019   
            
            
               FI
            
            
               Euroopan unionin virallinen lehti
            
            
               C 103/53
            
         
      Kanne 23.1.2019 – Dansk Erhverv v. komissio
      (Asia T-47/19)
      (2019/C 103/69)
      Oikeudenkäyntikieli: englanti
      
         Asianosaiset
      
      
         Kantaja: Dansk Erhverv (Kööpenhamina, Tanska) (edustaja: asianajaja T. Mygind)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 4.10.2018 tehdyn komission päätöksen C(2018) 6315 final valtiontuesta SA.44865 (2016/FC) – Saksa – Väitetty valtiontuki rajalla sijaitseville saksalaisille juomakaupoille
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen ja väittää, että komissio loukkasi kantajan menettelyllisiä oikeuksia asianosaisena, joka vetoaa SEUT 108 artiklan 2 kohtaan ja menettelyä koskevan asetuksen (1) 4 artiklan 4 kohtaan, 12 artiklan 1 kohtaan ja 24 artiklan 1 kohtaan, koska komissio ei aloittanut SEUT 108 artiklan 2 kohdan mukaista muodollista tutkintamenettelyä huolimatta suurista vaikeuksista, kun se arvioi kanteessa esitettyjä valtiontukea koskevia kysymyksiä, jotka liittyvät hallinnolliseen vienti-ilmoituskäytäntöön ja erityisesti rajakauppojen vapautukseen velvollisuudesta kantaa pantti ja tällä tavoin maksaa pantin arvonlisävero, sekä vapautukseen Saksan tölkkijuomien panttijärjestelmän mukaisten pantinmaksuvelvoitteiden rikkomisesta seuraavista sakoista. Komissio teki tämän vuoksi oikeudellisia virheitä ja ilmeisiä virheitä tosiseikkojen arvioinnissa ensiksi tarkastellessaan vienti-ilmoituskäytännön yhteensoveltuvuutta SEUT 4 artiklan 3 kohdasta johtuvien Saksan velvoitteiden, pakkausdirektiivin (2) ja saastuttaja maksaa -periaatteen kanssa sekä sovellettavan Saksan pakkausasetuksen mukaisten pantinmaksuvaatimusten kanssa. Toiseksi komissio erehtyi Saksalta vienti-ilmoituskäytännön tuloksena saamatta jääneen arvonlisäverotulon valtiontukivaikutuksista.
      
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).
      
         (2)  Pakkauksista ja pakkausjätteistä annetun direktiivin 94/62/EY muuttamisesta 30.5.2018 annettu Euroopan parlamentin ja neuvoston direktiivi (EU) 2018/852 (EUVL 2018, L 150, s. 141).